text: Sydjylland: Vi elsker at fiske
  06 september 2014 kl. 10.12
  Region Syddanmark er den region i landet, der har flest lystfiskere. Og fødevareminister Dan Jørgensen vil have endnu flere til at fiske.
  Lyst- og fritidsfiskeriet har et enormt potentiale.
  Det kan lokke turister til og dermed gavne samfundsøkonomien, og så kan det også bruges til at sikre sunde vandløb og fiskebestande.
  Det mener fødevareminister Dan Jørgensen.
  Han holder derfor i dag en konference i Vejle med 200 lystfiskere.
  Sammen vil de finde ud af, hvordan fiskeriet skal udvikle sig.
  At han holder konferencen i det sydlige Jylland er ingen tilfældighed. Det er nemlig her, der er flest lystfiskere: 
  44.602 af landets lystfiskere er fra Region Syddanmark.
  Region Midtjylland kommer ind på andenpladsen med 40.164 lystfiskere.
  